CELEX: 62009TN0455
Language: et
Date: 2009-11-07 00:00:00
Title: Kohtuasi T-455/09: 7. novembril 2009 esitatud hagi — Jiménez Sarmiento versus Siseturu Ühtlustamise Amet — Robin jt (Q)

30.1.2010   
            
            
               ET
            
            
               Euroopa Liidu Teataja
            
            
               C 24/57
            
         7. novembril 2009 esitatud hagi — Jiménez Sarmiento versus Siseturu Ühtlustamise Amet — Robin jt (Q)
   (Kohtuasi T-455/09)
   2010/C 24/102
   Hagiavaldus esitati hispaania keeles
   
      Pooled
   
   
      Hageja: Vicente J. Jiménez Sarmiento (Madrid, Hispaania) (esindaja: advokaat P. M. García-Cabrerizo del Santo)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teised menetluspooled apellatsioonikojas: Michel Robin (Lasnes, Belgia), Daniel Falzone (Waterloo, Belgia), Maxime Monseur (Tamines, Belgia)
   
      Hageja nõuded
   
   
               —
            
            
               tunnistada, et ühenduse kaubamärgi rakendusmääruse eeskirja 70 kohaselt lõppes käesoleva hagi aluseks oleva halduskaebuse esitamise neljakuuline tähtaeg 16. mail 2009 ning lugeda laupäeval, 18. mail 2009 esitatud halduskaebus seega tähtaegselt esitatuks;
            
         
               —
            
            
               teise võimalusena ning juhul, kui Euroopa Kohus eelnimetatud nõuet ei rahulda, tunnistada, et hageja tegi selle tähtaja arvutamisel andestatava vea;
            
         
               —
            
            
               kui kumbagi nõuet ei rahuldata, tühistada ühtlustamisameti apellatsioonikoja 7. septembri 2009. aasta otsus R 0312/2009-4, tunnistada, et halduskaebus esitati tähtaegselt ning teha ühtlustamisameti apellatsioonikojale ettekirjutus hinnata asja sisulisi küsimusi.
            
         
      Väited ja peamised argumendid
   
   
      Ühenduse kaubamärgi taotleja: Michel Robin, Daniel Falzone and Maxime Monseur
   
      Asjaomane ühenduse kaubamärk: kujutismärk, mis koosneb nurga all ja poolpaksus kirjas tähest Q (registreering nr 4 804 266 kaupadele klassides 18, 25 ja 28).
   
      Vastulause aluseks oleva kaubamärgi või tähise omanik: Vicente J. Jiménez Sarmiento
   
      Vastulause aluseks olev kaubamärk või tähis: Hispaania kujutismärk, mis sisaldab sõnalist osa „quadrata” (nr 1 770 312 kaupadele klassis 25)
   
      Vastulausete osakonna otsus: jätta vastulause vastuvõetamatuse tõttu rahuldamata
   
      Apellatsioonikoja otsus: jätta kaebus vastuvõetamatuse tõttu rahuldamata
   
      Väited:13. detsembri 1995. aasta määruse (EÜ) nr 2868/95, millega rakendatakse ühenduse kaubamärgimäärust, eeskirja 70 väär tõlgendamine, kõrvale kaldumine kostja väljakujunenud otsustuspraktikast olukorras, kus hageja tegi andestatava vea